Nyeste Skilderie af Kiøbenhavn, 1812-04-14
Indenlandske Efterretninger. Under d. 6 April er udkommen følgende Placat, angaaende ny Kobberskillemynt for Kongerigerne Danmærk og Norge, Vi Frederik den Sjette, af Guds Naade Konge til Danmark og Norge &c. &c. Giøre vitterligt: Formedelst Kobberets stigende Priis har Hensigten med den Skil lempe, Vi for Vore Kongeriger have ladet ud præge, kun for en kort Tid været opnaaet. Jkke ubetydelige Summer ere blevne udmyntede, men kort efter at de vare udvexlede fra Banken eller Vore Casser, forsvandt de af Omløbet. Den af Os besluttede Jnddragelse af de fra Banken udgivne Sedler paa 12 og 8 Sk., hvis Forfærdigelse er forbunden med betydelig Bekostning, har derfor ikke endnu kunne finde Sted. Vi have ifølge deraf besluttet, at lade udpræge i Kobber adskillige Slags Skillemynt af mindre Vægt end den fortige og i den Anledning byde og befale Vi som følger: 1) Der skal herefter være i Omløb fire Slags Kobberskillemynt, nemlig lydende paa 6, 4, 3 og 1 Skilling dansk Courant. 2) De 3 førstnævnte Slags ere concave og randede; paa Aversen er præget Vort Brystbillede og paa Reversen det danske Vaaben med Krone over, og neden til Aarstallet; ved Siden er den Værdie, hvorfor de skulle være i Omløb, angivet med 6 S. eller 4 S. eller 3 S.; Omskriften, som er fordeelt paa begge Sider, er: Fridericus VI Dei gratia Daniæ, Norvegiæ, Van. Goth. Rex. 3) Enskillingerne ere paa Aver sen forsynede med Vort Navnetræk og paa Reversen er præget 1 Skilling Dansk samt Aarstallet. 4) Disse 4 Sorter Skillemynt skulle i alle Courantbetalinger i Vore Kongeriger Danmark og Norge gaae og gjælde, og af Vore Undersaatter antages for det, hvorpaa de lyde, dog uden at nogen skal være forpligtet til at modtage dem i Betaling i større Sum end een Rigsdaler af Gangen, da de, som Skillemynt, ikke ere bestemte til at anvendes som Betalingsmiddel i de større Omsætninger. 5) Alle Kobbermynter uden Undtagelse, som for denne befalings Kundgjørelse ere udprægede paa nogen af Vore Mynter til Brug i Vore Kongeriger, sættes aldeles ud af Omløb. De bør til den Ende, hvad Kiøbenhavn angaaer, i det seneste inden næstkommende Maji Maaneds Udgang omvexles i Courant Banken; i Vore danske Provindser bør de inden Julii Maaneds Udgang d. A., og i Kon riget Norge inden næstkommende October Maaneds Udgang, være afleverte til vore Casser, som strax indløse dem, og hvorfra de uopholdeligen indsendes til Courant Banken i Kjøbenhavn. Hvad der ikke saaledes inden de befalede Tider er afleveret, er Confiskation underkastet. Halvdelen til Fordeel for Angiveren og Halvdelen til Stedets Fattigvæsen. 6) Hvo som befindes enten med Opgield at kjøbe eller sælge af det paa Vore Mynter udprægede Kobber, eller at indsmelte samme, vil vorde anseet med en Pengemuect af Summens 4 til 8 dobbelte Værdie efter Omstændighederne, og i Tilfælde af Forbrydelsens Gjentagelse med Fængsel eller Forbedringshuus=Arbeide fra 2 Maaneder til 1 Aar. J alle Tilfælde confiskeres den Sum, hvormed slig ulovlig Omgang har fundet Sted, eller dens Beløb til Fordeel for Angiveren. - Hvorefter alle og enhver sig allerunderdanigst kunne vide at rette. Givet i Vor Kongelige Residentsstad Kjøbenhavn, d. 6 April 1812. - Under Vor Kongelige Haand og Seigl. Frederik R.